b'\n_START_ARTICLE_\nKasvifysiologia\n_START_PARAGRAPH_\nKasvifysiologia tutkii kasvien elintoimintoja: aineenvaihduntaa, kasvua, kehityst\xc3\xa4, lis\xc3\xa4\xc3\xa4ntymist\xc3\xa4 ja liikkeit\xc3\xa4._NEWLINE_Esimerkiksi yhteytt\xc3\xa4misess\xc3\xa4 kasvit tuottavat hiilidioksidista ja vedest\xc3\xa4 happea k\xc3\xa4ytt\xc3\xb6\xc3\xb6ns\xc3\xa4 auringon s\xc3\xa4teilyenergian avulla. Yhteytt\xc3\xa4mist\xc3\xa4 ja kemiallisten aineiden kuljetusta varten kasvit saavat vett\xc3\xa4 transpiraation avulla. Veden kulkeutumisessa kasvin juurista lehtiin saakka ovat v\xc3\xa4litt\xc3\xa4jin\xc3\xa4 putkisoluista koostuvat putkisolut ja veden otto tapahtuu osmoottisesti. Kasvi ottaa juurten avulla my\xc3\xb6s ravinteita, mutta niiden otto tapahtuu ravinteiden ollessa ionisessa muodossa. Yhteytt\xc3\xa4minen puolestaan tapahtuu viherhiukkasissa ja siihen osallisena oleva fysiologinen tekij\xc3\xa4 on valo. Toinen yhteytt\xc3\xa4miseen vaikuttava tekij\xc3\xa4 on l\xc3\xa4mp\xc3\xb6tila. Valo ja l\xc3\xa4mp\xc3\xb6tila vaikuttavat my\xc3\xb6s kasvuun. Kukinnan ajoittumiseen ja virittymiseen vaikuttaa kasvilajin p\xc3\xa4iv\xc3\xa4rytmi.'